Aproape 90% dintre români resping ideea ieșirii din NATO, arată un sondaj INSCOP. „Părerea românilor este mai clară ca niciodată”
88,1% dintre români au spus că nu sunt de acord cu ieșirea României din NATO și doar 8,1% vor ieșirea din Alianța Nord-Atlantică, arată un sondaj realizat de INSCOP, după ce Curtea Constituțională a anulat alegerile prezidențiale. Fondatorul și directorul INSCOP, Remus Ștefureac spune că sondajul va oferi „multe surprize luminoase în contextul cețos actual, dar și foarte multe realități dure care explică destul de clar ce se întămplă la nivelul populației, de unde vin multe dintre nemulțumiri, frustrări și sentimente legitime de revoltă”.